ส่วนที่ 2

บริษัท ทรัพย์ศรีไทยคลังสินค้า จำกัด (มหาชน)

 บริษัท ทรัพย์ศรีไทยคลังสินค้า จำกัด (มหาชน) ประกอบธุรกิจประเภท คลังสินค้าและ 

ท่าเทียบเรือ โดยมีสำนักงานใหญ่เลขที่ 2044/25-27 ถนนเพชรบุรีตัดใหม่ แขวงบางกะปิ
เขตห้วยขวาง กรุงเทพมหานคร เลขทะเบียนบริษัท บมจ.458 Home
Page:www:subsrithai.co.th โทรศัพท์ 0-2318-5514-6 โทรสาร 0-2318-3490
ปัจจุบันมีทุนชำระแล้ว 121 ล้านบาท

1. ปัจจัยความเสี่ยง

1.1 ความไม่แน่นอนของการผลิตสินค้าเกษตรกรรม

สินค้าเกษตรกรรมซึ่งเป็นสินค้าหลักของการให้บริการคลังสินค้า เป็นสินค้าที่ขึ้นกับสภาพภูมิอากาศ
ส่งผลให้ผลผลิตทางเกษตรกรรมมีความไม่แน่นอนสูง แต่อย่างไรก็ตาม เมื่อพิจารณาจากสินค้า
ที่เกี่ยวเนื่องกับเกษตรกรรมของคลังสินค้า คือ ปุ๋ยเคมียังมีแนวโน้มความต้องการมากขึ้นทุกปี
สามารถจะแสดงให้เห็นว่าการขยายตัวของการผลิตสินค้าเกษตรกรรมของประเทศยังคงมีแนวโน้มสูงขึ้นทุกปี

1.2 ความเสี่ยงในการให้สินเชื่อ

การให้บริการทางด้านสินเชื่อในรูปแบบของการรับจำนำสินค้าเป็นหนึ่งในการให้บริการธุรกิจคลังสินค้า
อาจเกิดความเสี่ยงในการจะเกิดหนี้เสียขึ้นได้ แต่เนื่องจากทางบริษัทจะปล่อยสินเชื่อ
ให้กับลูกค้าประจำที่เชื่อถือได้ นอกจากนี้ หลักประกันคือ
สินค้าที่เก็บอยู่ในคลังสินค้าก็เป็นหลักประกันที่มี มูลค่าคุ้มสินเชื่อที่ปล่อยให้กับลูกค้า
และมีสภาพคล่องสูง ดังนั้นจึงมีความเสี่ยงต่ำมาก

1.3 การต่อสัญญากับหน่วยราชการ

ตามที่บริษัทได้เช่าที่ดินราชพัสดุ จ.สมุทรปราการ กับกรมธนารักษ์
กระทรวงการคลังเพื่อก่อสร้างท่าเทียบเรือ 2 และอาคารคลังสินค้าจำนวน 5 หลัง
สัญญาเช่าได้สิ้นสุดลงเมื่อวันที่ 31 ธันวาคม 2538
บริษัทจึงได้แจ้งความประสงค์ขอเช่าต่อโดยขอขยายเวลาการเช่าเป็น 30 ปี ซึ่ง กรม

ธนารักษ์เห็นชอบให้บริษัทได้รับสิทธิในการพัฒนาที่ราชพัสดุแปลงดังกล่าวได้ มีกำหนด 30 ปี
โดยมีเงื่อนไขที่ต้องรับมาปฏิบัติรวม 10 ข้อ แต่บริษัทเห็นว่ามีเงื่อนไขบางข้อที่น่าจะเจรจาต่อรองได้
จึงได้ทำเรื่อง ขอให้ทางกรมธนารักษ์พิจารณาทบทวน

และเมื่อปลายปี 2546
กรมธนารักษ์ได้มีหนังสือถึงบริษัทว่าได้พิจารณาทบทวนเห็นชอบตามหลักการเดิม
โดยยกเว้นเงื่อนไขให้บางข้อ แต่บริษัทยังคงเห็นว่ากรมธนารักษ์น่าจะยกเว้นเงื่อนไขต่างๆ
ได้มากกว่านี้และควรเป็นเงื่อนไขที่ชัดเจน โดยเฉพาะในส่วนที่ดินที่ถูกเวนคืนบางส่วน
บริษัทจึงได้ทำหนังสือขอให้กรมธนารักษ์พิจารณาทบทวนเงื่อนไขให้บริษัทใหม่อีกครั้ง ทั้งนี้

- 3 -

เพื่อประโยชน์สูงสุดของบริษัท โดยขณะนี้เรื่องอยู่ในระหว่างการพิจารณาของกรมธนารักษ์ และขณะ

นี้บริษัทยังคงใช้ประโยชน์ในที่ดินแปลง ดังกล่าวในการประกอบธุรกิจอยู่ตามปกติ ซึ่งในปี 2547
กรมธนารักษ์มีหนังสือตอบยืนยันว่า การพิจารณาให้ บริษัท ทรัพย์ศรีไทยคลังสินค้า จำกัด (มหาชน)
ได้รับสิทธิการพัฒนาที่ดินราชพัสดุแปลงดังกล่าวได้กำหนดเงื่อนไขเป็นไปตามกฎหมายและระเบียบของทางราชการทุกประการ
รวมทั้งได้ผ่อนปรนเงื่อนไขบางประการให้แก่บริษัทฯ ด้วยแล้ว จึงขอยืนยันตามเงื่อนไขเดิมเมื่อปี
2546
และได้มอบหมายอำนาจให้ผู้ว่าราชการจังหวัดสมุทรปราการมีอำนาจสั่งการตามกฎหมายเป็นผู้พิจารณาเรื่องของบริษัท
ทรัพย์ศรีไทยคลังสินค้า จำกัด(มหาชน) ต่อไป

ต่อมาเมื่อปลายปี 2547
ผู้ว่าราชการจังหวัดสมุทรปราการได้มีหนังสือยืนยันเห็นชอบตามที่กรมธนารักษ์พิจารณาเป็นที่ยุติจึงแจ้งให้บริษัทฯ
รับทราบ ซึ่งบริษัทฯ โดยคณะกรรม
การบริษัทได้รับทราบและพิจารณาเห็นชอบให้ฝ่ายจัดการดำเนินการทำสัญญาเช่าที่ราชพัสดุ 30 ปี
ตามเงื่อนไขที่ทางราชการกำหนดทุกประการ
ขณะนี้ฝ่ายจัดการได้ประสานงานกับเจ้าหน้าที่ราชพัสดุจังหวัดสมุทรปราการให้ดำเนินการสำรวจจำนวนพื้นที่ที่แน่นอน(โดยหักพื้นที่ที่กรมทางหลวงขอใช้แล้ว)
เพื่อจัดทำสัญญา คาดว่าในปี 2548 น่าจะมีการลงนามในสัญญากันเป็นที่เรียบร้อย

4.  บริษัทมีผู้ถือหุ้นรายใหญ่ >50%

ณ วันที่ 31 ธันวาคม 2547 กลุ่มธนาคารไทยพาณิชย์ จำกัด (มหาชน) ถือหุ้นในบริษัท ร้อยละ
55.12 ของจำนวนหุ้นที่จำหน่ายได้แล้วทั้งหมดของบริษัท จึงทำให้กลุ่ม ธนาคารไทยพาณิชย์ จำกัด
(มหาชน)
สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการหรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

  1.5 ความเสี่ยงจากการเวนคืนที่ดินที่ใช้ประกอบการ(บางส่วน)

ตามที่กรมทางหลวงได้กำหนดแนวเวนคืนที่ดินบริเวณคลังสินค้า 1 (บางส่วน)
อันเป็นสถานประกอบการของบริษัท ซึ่งตั้งอยู่ ณ.ซอยสุขสวัสดิ์49 พระประแดง สมุทรปราการ
เพื่อก่อสร้างทางหลวงพิเศษหมายเลข 37 สายบางพลี-สุขสวัสดิ์
ตอนทางบรรจบสุขสวัสดิ์-แม่น้ำเจ้าพระยา ในปี 2547 มีความคืบหน้าดังนี้.-

1.  จากการที่บริษัทฯ ได้อุทธรณ์คัดค้านการจ่ายเงินค่าทดแทนการเวนคืนที่ดิน ต่อกระทรวงคมนาคม
    บัดนี้คณะกรรมการพิจารณาอุทธรณ์เงินทดแทนซึ่งได้รับมอบอำนาจจากรัฐมนตรีว่าการกระทรวงคมนาคมได้พิจารณาคำขออุทธรณ์ของบริษัทฯ
    ให้เพิ่มค่าทดแทนที่ดิน จากตารางวาละ 13,000.-บาท เป็น

- 4 -

  ตารางวาละ 20,000.-บาทสำหรับค่าทดแทนค่ารื้อถอนสิ่งปลูกสร้างซึ่งบริษัทฯ

  ได้ยื่นอุทธรณ์คัดค้านต่อกระทรวงคมนาคม ไปเมื่อวันที่ 31 พฤษภาคม 2547
  ขณะนี้ยังมิได้รับการพิจารณา ซึ่งบริษัทฯ
  ได้ติดตามทราบว่าอยู่ระหว่างการรวบรวมข้อมูลของเจ้าหน้าที่กองอุทธรณ์กระทรวงคมนาคม
  ตามที่บริษัทฯ ได้ยื่นขออุทธรณ์ไว้ เพื่อนำเสนอให้คณะกรรมการพิจารณาอุทธรณ์พิจารณาต่อไป
  ซึ่งคาดว่าบริษัทฯจะได้รับการพิจารณาในเรื่องค่าทดแทนและค่ารื้อถอนสิ่งปลูกสร้างภายในปี 2548

  2. จากการที่บริษัทฯ ได้ขอให้กรมทางหลวงช่วยพิจารณาทบทวนข้อเสนอของ
  บริษัทฯหลายครั้งด้วยกัน ขณะนี้สรุปได้ดังนี้

  2.1) กรมทางหลวงเป็นส่วนราชการไม่อาจที่จะนำที่ดินที่รัฐเวนคืนเพื่อ
  ประโยชน์สาธารณะไปให้บริษัทฯ เป็นผู้มีสิทธิในการเช่าได้
  เนื่องจากไม่เป็นไปตามวัตถุประสงค์ของการเวนคืน
  แต่ในอนาคตเมื่อก่อสร้างทางพิเศษสายบางพลี-สุขสวัสดิ์ แล้วเสร็จ
  การทางพิเศษแห่งประเทศไทย จะเป็นผู้ดูแลทรัพย์สินทั้งหมดที่ได้จากการเวนคืน บริษัทฯ
  อาจติดต่อของเช่าจากการทางพิเศษแห่งประเทศไทย ซึ่งเป็นรัฐวิสาหกิจได้

  แต่อย่างไรก็ตามเพื่อให้บริษัทฯ ได้รับผลกระทบน้อยที่สุด
  กรมทางหลวงจึงพิจารณาลดเขตทางในบริเวณแนวเวนคืน จากเขตทางปกติข้างละ 25 เมตร
  เหลือข้างละ 20 เมตร มีผลทำให้

-   พื้นที่เวนคืนลดลงไปจำนวน 1-1-14 ไร่

-   บริษัทฯ ไม่ต้องทำการรื้อถอนโกดังสินค้าหลังที่ 1-9 บางส่วน และโกดังสินค้าหลังที่ 15
    ชานพักสินค้าและท่าเทียบเรือบางส่วนด้วย คิดเป็นพื้นที่ใช้สอยในการประกอบกิจการประมาณ
    1,900 ตารางเมตร

    2.  กรมทางหลวงมีแผนบริหารการจราจร เพื่อศึกษาและแก้ไขผลกระทบต่อผู้ถูกเวนคืน
        และในระหว่างที่ดำเนินการก่อสร้างนั้น กรมทางหลวงจะมีเจ้าหน้าที่ที่รับผิดชอบตรวจตรา
        ควบคุม ดูแล เพื่อไม่ให้เกิดผลกระทบอันอาจก่อให้เกิดความเสียหายต่อผู้อื่นด้วย

2.  จากการที่ได้เข้าพบผู้บริหารระดับสูงของกรมทางหลวงและการทางพิเศษแห่งประเทศไทยเพื่อชี้แจงถึงผลกระทบที่มีต่อบริษัทฯ
    หลายครั้ง และขอความร่วมมือจากท่านเพื่อให้บริษัทฯ
    ได้รับผลกระทบน้อยที่สุดทั้งในระหว่างการก่อสร้างและเมื่อก่อสร้างแล้วเสร็จขณะนี้ได้รับความร่วมมือด้วยดีคือ

- 5 -

  3.1) กรมทางหลวงได้พิจารณาจ่ายค่าทดแทนค่ารื้อถอนสิ่งปลูกสร้าง (ถนนบนเสาเข็ม)
  ให้บริษัทฯ เพิ่มเติมตามที่บริษัทฯ ได้ชี้แจงไปเป็นเงิน 3,217,413.00 บาท

  3.2) กรมทางหลวงได้พิจารณาปรับแบบก่อสร้างถนนใต้สะพานเพื่อให้เชื่อมต่อ

  กับหน้าท่าเทียบเรือได้เมื่อก่อสร้างเสร็จ

  3.3) กรมทางหลวงจัดเจ้าหน้าที่ช่วยประสานงานกับผู้รับเหมาบริเวณหน้างาน
  เพื่อให้ผลกระทบต่อการปฏิบัติงานของบริษัทฯ เกิดน้อยที่สุด

อย่างไรก็ตามขณะนี้บริษัทฯ
พิจารณาแล้วเห็นชอบจะไม่ดำเนินการฟ้องร้องดำเนินคดีในเรื่องค่าทดแทนการเวนคืนที่ดินและสิ่งปลูกสร้างต่อศาลปกครองต่อไป
เนื่องจากบริษัทฯ

มีความมุ่งหวังจะขอเป็นผู้ใช้สิทธิเหนือพื้นดินที่ถูกเวนคืนต่อการทางพิเศษแห่งประเทศไทยเมื่อการก่อสร้างทางหลวงพิเศษดังกล่าวแล้วเสร็จแทน
โดยบริษัทฯ
จะประสานงานกับกรมทางหลวงและการทางพิเศษแห่งประเทศไทยอย่างใกล้ชิดเพื่อให้บรรลุวัตถุประสงค์
พร้อมติดตามแบบก่อสร้างเพื่อให้บริษัทฯสามารถใช้ถนนใต้สะพานเป็นถนนหลักในการสัญจรในการดำเนินกิจการของบริษัทฯ
ได้ดังเดิมต่อไปด้วย

- 6 -